CELEX: 32018D1545
Language: bg
Date: 2018-10-15 00:00:00
Title: Решение (ОВППС) 2018/1545 на Съвета от 15 октомври 2018 година за изменение на Решение (ОВППС) 2017/1869 относно консултативна мисия на Европейския съюз за подкрепа на реформата в сектора за сигурност в Ирак (EUAM Iraq)

16.10.2018   
               
               
                  BG
               
               
                  Официален вестник на Европейския съюз
               
               
                  L 259/31
               
            
         РЕШЕНИЕ (ОВППС) 2018/1545 НА СЪВЕТА
         от 15 октомври 2018 година
         за изменение на Решение (ОВППС) 2017/1869 относно консултативна мисия на Европейския съюз за подкрепа на реформата в сектора за сигурност в Ирак (EUAM Iraq)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 16 октомври 2017 г. Съветът прие Решение (ОВППС) 2017/1869 (1) относно консултативна мисия на Европейския съюз за подкрепа на реформата в сектора за сигурност в Ирак (EUAM Iraq).
                  
               
                     (2)
                  
                  
                     След стратегическия преглед на EUAM Iraq Комитетът по политика и сигурност препоръча мандатът на EUAM Iraq да бъде изменен и удължен с осемнадесет месеца.
                  
               
                     (3)
                  
                  
                     Решение (ОВППС) 2017/1869 следва да бъде съответно изменено.
                  
               
                     (4)
                  
                  
                     EUAM Iraq ще се провежда в обстановка, която може да се влоши и да възпрепятства постигането на целите на външната дейност на Съюза, предвидени в член 21 от Договора за Европейския съюз,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2017/1869 се изменя, както следва:
            
                        1)
                     
                     
                        Членове 2 и 3 се заменят със следното:
                        
                           „Член 2
                           Цели
                           Стратегическите цели на EUAM Iraq са:
                           
                                       1)
                                    
                                    
                                       да предоставя консултации и експертен опит на иракските власти на стратегическо ниво за установяване и определяне на изискванията за последователното прилагане на гражданските аспекти на реформата в сектора за сигурност в рамките на иракската програма за национална сигурност и на свързаните планове;
                                    
                                 
                                       2)
                                    
                                    
                                       да анализира, оценява и определя възможностите на национално, регионално и местно ниво за по-нататъшен ангажимент на Съюза в подкрепа на потребностите на реформата в сектора на гражданската сигурност, като предоставя информация и оказва съдействие на Съюза и държавите членки при планирането и изпълнението;
                                    
                                 
                                       3)
                                    
                                    
                                       да оказва съдействие на делегацията на Съюза при координирането на подкрепата от Съюза и държавите членки в областта на реформата в сектора за сигурност, като осигурява съгласуваност на действията на Съюза.
                                    
                                 
                        
                           Член 3
                           Задачи
                           
                              1.   За изпълнение на целите, посочени в член 2, точка 1), EUAM Iraq:
                              
                                          a)
                                       
                                       
                                          задълбочава стратегическите консултации относно разработването на национални стратегии за противодействие и предотвратяване на тероризма (включително противодействие на екстремисткото насилие) и организираната престъпност, включително очертаването на политики и планове за действие с цел изготвянето и изпълнението им, като осигурява приобщаващ подход;
                                       
                                    
                                          б)
                                       
                                       
                                          подпомага дирекцията за планиране към Министерството на вътрешните работи при планирането и проследяването на провеждането на институционалните реформи в дирекцията, като част от изпълнението на националната стратегия за сигурност;
                                       
                                    
                                          в)
                                       
                                       
                                          спомага за хармонизираното прилагане на националните стратегии и допринася за управлението и функционирането на структурата на реформата в сектора за сигурност в рамките на системите на програмата за реформата в сектора за сигурност и всеобхватната рамка;
                                       
                                    
                                          г)
                                       
                                       
                                          определя и подпомага прилагането на стратегическо равнище на комплексна стратегия за противодействие на организираната престъпност със специален акцент върху управлението на границите, финансовите престъпления и по-специално корупцията, изпирането на пари и трафика на предмети, които са част от културното наследство;
                                       
                                    
                                          д)
                                       
                                       
                                          предоставя консултации за по-безпроблемното включване на концепциите за правата на човека и равенството между половете във всички национални стратегии и политики, с акцент върху плановете за изпълнение в Министерството на вътрешните работи и посредством службата на генералния инспектор, генерална дирекция „Човешки ресурси“ и дирекция „Обучение“ в Министерството на вътрешните работи;
                                       
                                    
                                          е)
                                       
                                       
                                          подпомага приемането на концепции за наблюдение в Министерството на вътрешните работи, както и концепции за противодействие на финансовата и административната корупция;
                                       
                                    
                                          ж)
                                       
                                       
                                          допринася за процеса на институционална реформа в рамките на Министерството на вътрешните работи, като насърчава засилената координация между институциите, предоставя концептуални инструменти за подобряване на техните способности за планиране, изпълнение и оценка на стратегическо равнище и дава консултации относно управлението на свързаното с човешките ресурси изменение на реформата;
                                       
                                    
                                          з)
                                       
                                       
                                          предоставя консултации относно дейностите отвъд пределите на Багдад посредством подпомагането на властите при оценяването на потребностите на институциите на общинско и регионално равнище и набелязването на възможностите за приобщаването им към процеса на реформи и свързаните с това предизвикателства;
                                       
                                    
                                          и)
                                       
                                       
                                          установява и поддържа ефективни връзки с решаващи международни фактори, извършващи дейност по реформата в сектора на гражданската сигурност, по-специално ООН, НАТО, Световната коалиция и САЩ.
                                       
                                    
                           
                              2.   За изпълнение на целите, посочени в член 2, точка 2), EUAM Iraq:
                              
                                          а)
                                       
                                       
                                          поддържа и актуализира схема на текущите и планираните дейности за подпомагане на реформата в сектора за сигурност, извлича поуки и посочва пропуски на територията на цялата страна,
                                       
                                    
                                          б)
                                       
                                       
                                          набелязва средносрочните и дългосрочните потребности и възможности за евентуален бъдещ ангажимент на Съюза за подпомагане на реформата в сектора за сигурност, включително на регионално и общинско равнище, с цел осигуряване на информация и подкрепа за по-нататъшното планиране на Съюза за евентуален бъдещ ангажимент, включително съвместно с НАТО, при пълно зачитане на принципите на приобщаване, реципрочност и автономност на вземането на решения на Съюза. Планирането ще бъде координирано с НАТО в Ирак с оглед засилване на съгласуваността между съответните им дейности по взаимно укрепващ начин, с цел постигане на взаимодействие и получаване на подкрепа в области като логистиката, като се гарантира пълна прозрачност и ангажираност от страна на държавите членки;
                                       
                                    
                                          в)
                                       
                                       
                                          набелязва, в координация с международните донори, проекти с бърз ефект, които могат да бъдат реализирани или посредством инструменти на Съюза, или чрез двустранни ангажименти от страна на държавите членки, като например управление на границите на летището в Багдад.
                                       
                                    
                           
                              3.   За изпълнение на целите, посочени в член 2, точка 3), EUAM Iraq:
                              
                                          а)
                                       
                                       
                                          подпомага сътрудничеството и координацията между националните и международните заинтересовани страни, като поставя акцент върху трите равнища, предвидени в стратегията за реформата в сектора за сигурност;
                                       
                                    
                                          б)
                                       
                                       
                                          поддържа водещата роля на координатор в рамките на системата на законодателството относно националната сигурност и системата на стратегията за отбрана и вътрешна сигурност;
                                       
                                    
                                          в)
                                       
                                       
                                          поддържа съвместната дейност с Комитета за подпомагане на реформата в сектора за сигурност като част от статута на привилегирован партньор;
                                       
                                    
                                          г)
                                       
                                       
                                          продължава тясното сътрудничество с делегацията на Съюза по реформата в сектора на гражданската сигурност, включително в областта на борбата с тероризма и разузнавателните дейности, както и с държавите членки, представени в Багдад, посредством редовни срещи на равнището на ръководител на мисията и на експертно равнище;
                                       
                                    
                                          д)
                                       
                                       
                                          подпомага, в тясно сътрудничество с делегацията на Съюза, включването на принципите на стратегическата рамка на ЕС с цел подкрепа на реформата в сектора за сигурност в Ирак.
                                       
                                    
                           
                              4.   При изпълнението на посочените в член 2, точка 3) цели, EUAM Iraq подпомага координацията с ООН, по-специално Програмата за развитие на ООН, и други международни фактори на място, включително НАТО, Световната коалиция и САЩ, за насърчаване на взаимодействие и последователност при надлежно зачитане на институционалната рамка на Съюза.“;
                           
                        
                     
                  
                        2)
                     
                     
                        В член 14, параграф 1 се заменя със следното:
                        
                           „1   Референтната сума за покриване на свързаните с EUAM Iraq разходи за периода от 16 октомври 2017 г. до 17 октомври 2018 г., е в размер на 17 300 000 EUR.
                           Референтната сума, предназначена за покриване на разходите на EUAM Iraq за периода от 18 октомври 2018 г. до 17 април 2020 г., е 64 800 000 EUR.
                           Решението за размера на референтната сума за следващите периоди се взема от Съвета.“;
                        
                     
                  
                        3)
                     
                     
                        В член 17 втората алинея се заменя със следното:
                        „Прилага се до 17 април 2020 г.“.
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 15 октомври 2018 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Решение (ОВППС) 2017/1869 на Съвета от 16 октомври 2017 г. относно консултативна мисия на Европейския съюз за подкрепа на реформата в сектора за сигурност в Ирак (EUAM Iraq) (ОВ L 266, 17.10.2017 г., стр. 12).